രാഹുല് ഗാന്ധിയുടെ ട്വിറ്റര് അക്കൗണ്ട് പുനസ്ഥാപിച്ചു സത്യമേ വജയതേ എന്ന് കോണ്ഗ്രസ് വിവാദങ്ങള്ക്കൊടുവില് കോണ്ഗ്രസ് നേതാവ് രാഹുല് ഗാന്ധിയുടെ ട്വിറ്റര് അക്കൗണ്ട് പുനസ്ഥാപിച്ചു. ഡല്ഹിയില് പീഡനത്തിനിരയായി കൊല്ലപ്പെട്ട ഒന്പതുകാരിയുടെ മാതാപിതാക്കളുടെ ദൃശ്യങ്ങള് പങ്കുവച്ചതിന് പിന്നാലെയാണ് ട്വിറ്റര് അക്കൗണ്ട് മരവിപ്പിച്ചത്. ട്വിറ്റര് നടപടിക്കെതിരെ സമൂഹ മാധ്യമങ്ങളില് വലിയ പ്രതിഷേധം ഉയര്ന്നിരുന്നു. ഇതിന് പിന്നാലെയാണ് ശനിയാഴ്ച രാവിലെ രാഹുലിന്റെ അക്കൗണ്ട് തിരിച്ച് ലഭിച്ചത്. ഒരാഴ്ചത്തെ വിലക്കിന് ശേഷമാണ് അക്കൗണ്ട് പുനസ്ഥാപിക്കുന്നത്. ട്വിറ്റര് പേജ് തിരിച്ച് വന്നതിന് പിന്നാലെ സത്യമേ വജയതേ എന്ന് കോണ്ഗ്രസ് ട്വീറ്റ് ചെയ്തു. ട്വിറ്ററിനെതിരെ രൂക്ഷവിമര്ശനവുമായി രാഹുല് ഗാന്ധി കഴിഞ്ഞ ദിവസം യൂട്യൂബില് വിഡിയോ പുറത്തിറക്കിയിരുന്നു. ഇന്ത്യയിലെ രാഷ്ട്രീയ പ്രക്രിയയില് ട്വിറ്റര് ഇടപെടുകയാണെന്ന് അദ്ദേഹം ആരോപിച്ചു. രാഹുല് ഗാന്ധിക്കു നേരെയുള്ള ആക്രമണമല്ല, മറിച്ച് ഇന്ത്യന് ജനാധിപത്യ ഘടനയ്ക്കു നേരെയുള്ളതാണെന്നായിരുന്നു രാഹുല് പ്രതികരിച്ചത്. ട്വിറ്റര് നിഷ്പക്ഷമല്ല. സര്ക്കാര് പറയുന്നതാണ് അവര് അനുസരിക്കുന്നതെന്നും രാഹുല് ആരോപിച്ചു.